Lüganuse landa-udalerria

Lüganuse landa-udalerria (estonieraz: Lüganuse vald) Estoniako ipar-ekialdeko landa-udalerri bat da, Ida-Viruko konderrian dagoena. 2017ko Estoniako administrazioaren berrantolaketaren ondorioz eratu zen, Lüganuse, Kiviõli eta Sonda landa-udalerriak batu zituena. Aurreko Lüganuseko Udalak uko egin zion beste udalerriekin batzeari eta auzia Estoniako Auzitegi Gorenera eraman zuen, baina Auzitegi Gorenak batzeko agindua berretsi zuen. Udalerriak 599 km²-ko azalera du eta 2025eko datuen arabera 8.042 biztanle zituen. Hau da, 13,43 biztanle/km²-ko dentsitatea. Geografia Biztanleguneak Lüganuse udalerria Kiviõli eta Püssi hiriek, 3 herrik eta 48 herrixkek osatzen dute. Herriak Erra, Lüganuse eta Sonda dira. Bestalde, 48 herrixkak honako hauek dira: Aa, Aidu, Aidu-Liiva, Aidu-Nõmme, Aidu-Sooküla, Aruküla, Arupäälse, Aruvälja, Hirmuse, Irvala, Jabara, Koolma, Kopli, Kulja, Liimala, Lipu, Lohkuse, Lümatu, Maidla, Matka, Mehide, Moldova, Mustmätta, Oandu, Ojamaa, Piilse, Purtse, Rebu, Rääsa, Salaküla, Savala, Sirtsi, Soonurme, Tarumaa, Uniküla, Varja, Veneoja, Virunurme, Voorepera, Erra-Liiva, Ilmaste, Koljala, Nüri, Satsu, Uljaste, Vainu, Vana-Sonda eta Varinurme. Demografia Udalerriko biztanleria beheraka doa, bilakaeraren grafikoan ageri denez. Esaterako, 2018an 8.743 biztanle zituen. 2025ean, ordea, 8.042 biztanle. Iruditegia Erreferentziak Kanpo estekak Lüganuse udalerriko webgunea